 Oluremi Adeleye: Ilẹ Amẹríkà rán ọmọ Nàìjíríà lẹwọn nítorí ó fọmọ lóunjẹ Arábìnrin Oluremi Adeleye Adeleye ẹni ọdún mẹtàléláàdọrin bú sẹkún nilé ẹjọ pé oun tọrọ aforiji nítori pe àṣìṣe ni kìí ṣe pé oun mọọmọ pa ọmọ náà. Wọn fẹbi ẹsùn ìpàniyan kan an ní inú oṣù keji ọdún pe ó fi tipatipa fún ọmọ oṣù mẹjọ, Enitan Salubi ni mílììkì mú ní tulàsì lágbegbe Glenarden ní inu oṣù kẹwàá ọdún 2016 ti ọmọ náà si gba ibẹ lọ. Ẹri láti ara àwọn ayàwòràn kọrọ ti wọn ń lẹ mọle fi han pe Adeleye jẹ alágbàtọ ọmọ tó n ba wọn gbéle, O gbiyanju láti fún ọmọ náà lóunjẹ, sùgbọn ti ó kọ láti gba ounjẹ náà ti obinrin yii si da ọmọ náà dubulẹ láti fún un lóunjẹ. Oluwo: Mo lè jẹ Ọba ní Ile Ife Adajọ to gbẹjọ náà Karen Mason sọ pe bó tilẹ jẹ pe oun ni igbagbọ pé Adeleye kìí ṣe ènìyàn burukú tí ó fẹ pa ọmọ sùgbọn ó yẹ ki ó mọ pé igbésẹ náà le gba ẹmi ọmọ. Ọmọ Yoruba ni Oluremi Adeleye, dídá ọmọ kilẹ sì jẹ aṣà láàrin awọn abiyamọ láti rii dáju pe ebi ò pa ọmọ. : Arábìnrin Oluremi Adeleye ti di èrò ẹwọn ọdún mẹẹdógun nítori ó dá ọmọ oṣù mẹjọ kilẹ láti rọ ọ ní ounjẹ ni Maryland ilẹ Amẹríkà. 